Diari Oficial de la Generalitat Valenciana


Sumari del DOGV 4825, del 23-08-2004 (2004/8622)

ORDRE de 2 d'agost de 2004, de la Conselleria d'Indústria, Comerç i Turisme, per la qual es publica la línia pressupostària i es determinen els crèdits màxims que han de finançar determinades ajudes a la modernització del comerç interior per a l'exercici 2004.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4825

Data del DOGV
:   23-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8622


Data del document
:   02-08-2004

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

 Descriptors 

:   * ajuda a les empreses
    * promoció del comerç
    * empresa privada
    * societat sense fins de lucre
    * ajuda pública
    * suport econòmic
    * comerç interior
    * modernització de l'empresa
    * reciclatge professional
    * administració local
    * institució pública
    * organització patronal

ORDRE de 2 d'agost de 2004, de la Conselleria d'Indústria, Comerç i Turisme, per la qual es publica la línia pressupostària i es determinen els crèdits màxims que han de finançar determinades ajudes a la modernització del comerç interior per a l'exercici 2004. [2004/8622]
  
Amb data 15 de desembre del 2003 es va publicar al Diari Oficial de la Generalitat Valenciana, l'Ordre de 4 de desembre del 2003, de la Conselleria d'Indústria, Comerç i Turisme, per la qual es regulen les ajudes en matèria de modernització del comerç interior per a l'exercici 2004.
  
Després de la publicació de la Llei 17/2003, de 30 de desembre, de Pressupostos de la Generalitat Valenciana per a l'exercici 2004 i d'acord amb el que estableix l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública, mitjançant l'Ordre de 19 de juliol del 2004 es va resoldre fer públiques les línies pressupostàries i determinar els crèdits màxims que han de finançar una part de les ajudes esmentades. Per això escau ara donar publicitat a l'altra línia pressupostària que ha de finançar les altres subvencions que es preveuen en l'ordre esmentada i també l'import global màxim destinat a aqueixes subvencions.
  
En virtut d'això i de conformitat amb el que disposa la disposició addicional primera de l'Ordre de 4 de desembre del 2003, de la Conselleria d'Indústria, Comerç i Turisme.
  
ORDENE
  
Article 1
  
Per a l'exercici 2004 i de conformitat amb el que estableix la Llei 17/2003, de 30 de desembre, de Pressupostos de la Generalitat Valenciana per al dit exercici, les ajudes per a despeses d'inversió previstes en el títol IV, i per a les previstes en el punt 1 de l'article 13 del títol II; en el punt d) de l'article 34 i els punts d) i e) de l'article 37 del títol V, de l'Ordre de la Conselleria d'Indústria, Comerç i Turisme de 4 de desembre del 2003, en matèria de modernització del comerç interior, es finançaran a càrrec de la secció, programa, línia i import global màxim que es mostren a continuació:
  
Secció 11. Programa 761.10. Ordenació i promoció comercial.
  
- Capítol VII
  
- Línia T0146000. Import global màxim: 7.240.000 euros
  
L'import màxim de les ajudes finançades a càrrec de la dita línia és de 7.240.000 euros, dels quals 2.640.000 s'han d'abonar a càrrec del pressupost vigent, 3.400.000 euros s'han d'abonar a càrrec del pressupost per a l'any 2005 i els altres 1.200.000 euros s'han d'abonar a càrrec del pressupost per a l'any 2006. El pagament d'aquestes anualitats futures queda condicionat a l'existència de crèdit adequat i suficient en els pressupostos de la Generalitat Valenciana per als exercicis esmentats.
  
Aquesta línia està parcialment cofinançada pel Fons Europeu de Desenvolupament Regional (FEDER).
  
Article 2
  
Aquesta ordre entrarà en vigor el dia de la data, sens perjudici de la posterior publicació al Diari Oficial de la Generalitat Valenciana.
  
València, 2 d'agost del 2004
  
El conseller d'Indústria, Comerç i Turisme,
  
MIGUEL I. PERALTA VIÑES